A Bizottság a visszatérésre vonatkozó uniós cselekvési tervben, valamint a határigazgatás és a biztonság erősítését szolgáló, szilárd és intelligens információs rendszerekről szóló közleményben megállapította, hogy jobban ki kell használni a nagyméretű informatikai rendszereket egy hatékonyabb visszatérési rendszer kiépítése érdekében. 2015. június 25–26-i következtetéseiben az Európai Tanács a kiutasítási határozatok SIS-ben történő rögzítését szorgalmazta az ilyen határozatok eredményes végrehajtásának elősegítése céljából. Ezt a törekvést a Bel- és Igazságügyi Tanács is támogatta 2015. október 8–9-i következtetéseiben.

Az uniós visszatérési politika hatékonyságának fokozása szempontjából kulcsfontosságú a származási országokkal való együttműködés. Az Európai Tanács ezért 2016 júniusában azt a következtetést fogalmazta meg, hogy az EU-nak eredményes ösztönzőkön és megfelelő feltételrendszeren alapuló partnerségi együttműködési keretet kell kialakítania, majd mielőbb végrehajtania az egyes származási, illetve tranzitországokkal. A Bizottság tevékeny szerepet vállal e partnerségek kidolgozásában. Mindazonáltal az EU irreguláris migránsok visszaküldésére vonatkozó képessége nem kizárólag a származási vagy tranzitországokkal folytatott együttműködéstől függ. Az irreguláris migránsok visszatérését övező kihívásokban a nemzeti visszatérési rendszerekben meglévő belső akadályok és különösen a kiutasítási határozatok tagállami végrehajtásának nehézségei is szerepet játszanak.

A SIS használatának a jogellenesen tartózkodó harmadik országbeli állampolgárok visszatérésének nyomon követésére való kiterjesztésére irányuló javaslat elősegíti és megerősíti az integrált, fenntartható és átfogó uniós migrációs politika kialakítására irányuló európai uniós törekvéseket. Az EU-ban való tartózkodásra nem jogosult irreguláris migránsok származási országukba való visszatérése – a visszaküldés tilalmára vonatkozó elv maradéktalan tiszteletben tartása mellett – migrációs politikánk kulcsfontosságú eleme, amint azt az európai migrációs stratégia is kiemeli. Az EU visszatérési rendszerének működése mindazonáltal korántsem tökéletes és nem kellőképpen hatékony. Az Eurostat által készített statisztikák azt mutatják, hogy az elmúlt évben az EU területének elhagyására felszólított irreguláris migránsok csupán 40 %-a távozott ténylegesen: 2015 folyamán 553 395 harmadik országbeli állampolgár kapott felszólítást az Unió területének elhagyására, ám ténylegesen csupán 226 800 személy visszatérése valósult meg.

A határigazgatással kapcsolatos javaslat már jelenleg is tartalmaz előírásokat a 2008/115/EK irányelv rendelkezéseinek megfelelően kiadott beutazási tilalomra vonatkozó figyelmeztető jelzések SIS-be való bevitelével és kezelésével kapcsolatosan. Ezek az intézkedések a schengeni vívmányokon alapulnak, mivel előmozdítják az ellenőrzést az EU külső határain. A 2008/115/EK irányelv rendelkezéseinek megfelelően kiadott kiutasítási határozatokra vonatkozó figyelmeztető jelzések SIS-be való bevitele és kezelése támogatja az EU közös bevándorlási politikáját, ezért a vonatkozó szabályokat különálló jogi eszköz határozza meg. A visszatérésre vonatkozó javaslat a SIS létrehozásával, működésével és használatával kapcsolatos, a határigazgatásról szóló javaslatban foglalt általános rendelkezésekre épül. E szoros kapcsolatra való tekintettel kívánatos, hogy a visszatéréssel kapcsolatos javaslat és a határigazgatásra vonatkozó jogi eszköz elfogadása, hatálybalépése és alkalmazása egyidejűleg valósuljon meg.

Ezzel párhuzamosan a Bizottság 2016 áprilisában, az uniós szintű információkezelés előmozdítása és javítása érdekében eszmecserét indított „a határigazgatás és a biztonság erősítését szolgáló, szilárd és intelligens információs rendszerekről”. Az átfogó cél annak biztosítása, hogy a különböző információs rendszerekből származó szükséges adatok következetesen az illetékes hatóságok rendelkezésére álljanak. Ennek elérése érdekében a Bizottság felülvizsgálta a jelenlegi információs architektúrát, hogy azonosítsa az információs hézagokat és a fehér foltokat, amelyek a meglévő rendszerek működési hiányosságaiból, illetve az átfogó uniós adatgazdálkodási struktúra töredezettségéből adódnak. A Bizottság e törekvés támogatása érdekében létrehozta az információs rendszerekkel és az interoperabilitással foglalkozó magas szintű szakértői csoportot, amelynek időközi megállapításait a mostani első javaslatcsomag adatminőséggel kapcsolatos elemeinek kidolgozásakor is figyelembe vették. Juncker elnök az Unió helyzetéről szóló, 2016. szeptemberi beszédében ugyancsak felhívta a figyelmet az információkezelés terén jelenleg fennálló hiányosságok kiküszöbölésének, valamint a meglévő információs rendszerek közötti interoperabilitás és összekapcsoltság javításának jelentőségére.

A javaslatok a rendszernek a) a határigazgatás, b) a büntetőügyekben folytatott rendőrségi és igazságügyi együttműködés, valamint c) a jogellenesen tartózkodó harmadik országbeli állampolgárok visszatérése terén való használatával foglalkoznak. Az első két javaslat együttesen képezi a SIS létrehozásának, működésének és használatának jogalapját. A SIS-nek a jogellenesen tartózkodó harmadik országbeli állampolgárok visszatérése céljából történő használatára irányuló javaslat kiegészíti a határigazgatással kapcsolatos javaslatot, illetve az abban foglalt rendelkezéseket. Új figyelmeztetőjelzés-kategóriát vezet be, és hozzájárul a 2008/115/EK irányelv végrehajtásához és nyomon követéséhez.

2016-ban, három évvel a SIS második generációjának működésbe lépése után a Bizottság átfogó értékelést készített a rendszerről. Az értékelés tanúsága szerint a SIS működése igazi sikertörténet. 2015-ben a nemzeti illetékes hatóságok csaknem 2,9 milliárd alkalommal ellenőriztek személyeket és tárgyakat a SIS-ben tárolt adatok alapján, és több mint 1,8 millió kiegészítő információt osztottak meg egymással. Mindazonáltal – a Bizottság 2017. évi munkaprogramjában bejelentetteknek megfelelően – az eddigi kedvező tapasztalatokra építve tovább kell javítani a rendszer eredményességét és hatékonyságát. A Bizottság most ennek jegyében bemutatja az értékelés eredményei alapján kidolgozott, a SIS használatának kiterjesztését célzó három javaslatból álló első csomagot, ugyanakkor folytatja a meglévő és jövőbeli bűnüldözési és határigazgatási rendszerek interoperabilitásának fokozására irányuló munkáját, ezáltal nyomon követve az információs rendszerekkel és az interoperabilitással foglalkozó magas szintű szakértői csoport tevékenységét.

A Schengeni Információs Rendszer (SIS) az uniós tagállamok és a schengeni társult országok bevándorlási hivatalai, rendőrségei, vám- és igazságügyi hatóságai közötti együttműködés legsikeresebb eszköze. A tagállami illetékes hatóságok – például a rendőrségek, a határőrségek és a vámhivatalok – számára nélkülözhetetlen az általuk ellenőrzött személyekkel vagy tárgyakkal kapcsolatos minőségi információkhoz való hozzáférés, valamint az arra vonatkozó egyértelmű iránymutatás, hogy mit kell tenniük az egyes esetekben. Ez a nagyméretű információs rendszer a schengeni együttműködés központi eleme, amely meghatározó szerepet játszik az emberek schengeni térségen belüli szabad mozgásának előmozdításában. Az illetékes hatóságok számára lehetővé teszi, hogy adatokat vigyenek be és kérdezzenek le a körözött személyekre, az EU területére való belépés vagy az ott tartózkodás jogával potenciálisan nem rendelkező személyekre, az eltűnt személyekre – különösen a gyermekekre – és a gyaníthatóan lopott, jogellenesen használt vagy elveszett tárgyakra vonatkozóan. A SIS nem csupán konkrét személyekre vagy tárgyakra vonatkozó információkat tartalmaz, hanem egyértelmű utasításokkal is szolgál az illetékes hatóságoknak az adott személy vagy tárgy megtalálása esetén követendő eljárást illetően.

Az Európai Unió működéséről szóló szerződés 79. cikke (2) bekezdésének c) pontja felhatalmazza az Európai Parlamentet és a Tanácsot, hogy rendes jogalkotási eljárás keretében intézkedéseket fogadjon el az illegális bevándorlás és a jogellenes tartózkodás területén, beleértve a jogellenesen tartózkodó személyek kitoloncolását és repatriálását is. Ebből adódóan a SIS-nek a jogellenesen tartózkodó harmadik országbeli állampolgárok visszatérése céljából történő használatához ez említett cikk képezi a megfelelő jogalapot.

d)ETIAS, amely előirányozza az EU területére beutazni kívánó, vízummentes harmadik országbeli állampolgárok alapos biztonsági ellenőrzését, a SIS-ben történő ellenőrzést is beleértve.

b)Eurodac és dublini rendszer. A kiutasítási határozatok SIS-be történő bevitele elősegíti a tagállamok számára annak nyomon követését, hogy az elutasított menedékkérők a kiutasítási határozatnak megfelelően elhagyták-e a tagállamok területét és visszatértek-e az adott harmadik országba. A javaslat emellett kiegészíti az Eurodac kiterjesztésére irányuló bizottsági javaslatot, amely lehetővé tenné azon jogellenesen tartózkodó harmadik országbeli állampolgárok azonosítását, akik nem nyújtanak be menedékjog iránti kérelmet és észrevétlenül mozoghatnak az EU-n belül.

A SIS-nek a visszatérés területén való potenciális használatával kapcsolatban a Bizottság visszajelzést és javaslatokat kért az érdekelt felektől, köztük a SISVIS Bizottság tagjaitól és a visszatérési irányelvvel foglalkozó kapcsolattartó csoporttól. Több alkalommal is egyeztetésre került sor a SISVIS Bizottság ülésein (2016. május 10. és 2016. június 30.), illetve a visszatérési irányelvvel foglalkozó kapcsolattartó csoport ülésein (2015. november 16., 2016. március 18. és 2016. június 20.). 2016. február 5-én közös munkaértekezletet tartottak a SISVIS Bizottság és a visszatérési irányelvvel foglalkozó kapcsolattartó csoport tagjainak részvételével. A munkaértekezleten több uniós ügynökség, például az Európai Unió Alapjogi Ügynöksége is képviseltette magát.

Az Egyesült Királyság és Írország tekintetében a visszatérési irányelv hibrid jellegű, amint az az irányelv (26) és (27) preambulumbekezdésében is tükröződik. Ebből következően mind a Szerződésekhez csatolt, a schengeni vívmányoknak az Európai Unió keretébe történő beillesztéséről szóló 19. jegyzőkönyv, mind pedig a Szerződésekhez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló 21. jegyzőkönyv alkalmazandó e javaslatra. Ez utóbbi, a schengeni vívmányokhoz nem kapcsolódó jegyzőkönyv értelmében az Egyesült Királyság és Írország nem vesz részt e rendelet elfogadásában, továbbá e rendelet rájuk nézve nem kötelező érvényű és nem alkalmazandó; ugyanakkor értesíthetik a Tanácsot, hogy részt kívánnak venni ebben az eszközben.

A SIS-re vonatkozó új rendelkezések láthatóbbá teszik azokat a helyzeteket, amikor a 2008/115/EK irányelv rendelkezéseinek megfelelően valamely tagállam által kiadott kiutasítási határozat hatálya alá tartozó harmadik országbeli állampolgárok egyidejűleg egy másik tagállam által kiadott tartózkodási engedéllyel vagy jogosultsággal is rendelkeznek. Az ilyen esetekben a nemzeti hatóságoknak kötelező jelleggel konzultációs folyamatot kell indítaniuk. Szükség esetén a kiutasításra vonatkozó figyelmeztető jelzés is törlésre kerül (8. cikk).

A javaslat kiegészíti a határigazgatásra vonatkozó javaslatot, amely a büntetőügyekben folytatott rendőrségi és igazságügyi együttműködésre vonatkozó javaslattal együtt a SIS létrehozásának, működésének és használatának jogalapját képezi. Ezért a határigazgatásra vonatkozó javaslatban foglalt, az alapvető jogok védelmével – különösen az adatvédelemmel és az érintett jogaival – kapcsolatos biztosítékok erre a javaslatra is ugyanúgy vonatkoznak.

A javaslat egy meglévő rendszer továbbfejlesztését és javítását szolgálja. A kiutasítási határozatokra vonatkozó új figyelmeztetőjelzés-kategória bevezetése révén kiterjeszti a SIS jelenlegi alkalmazási körét. Az alapvető jogokra gyakorolt hatása következésképpen korlátozott, mivel a rendszer megalapozott működése már bebizonyosodott, és a jelentős és hatékony biztosítékok már életbe léptek. Mindazonáltal, mivel a javaslat érinti a személyes adatok kezelését, potenciálisan az egyének alapvető jogaira is hatást gyakorolhat. Ezt szem előtt tartva biztosítékokat léptettek életbe az Európai Unió Alapjogi Chartájában és különösen az annak 8. cikkében foglalt elvek tiszteletben tartása érdekében.

A tanulmány ugyanakkor azt is megállapította, hogy a szükséges technikai és operatív változások közül több is befolyásolná a jelenlegi gyakorlatokat, felépítést és infrastruktúrákat. A 2008/115/EK irányelv rendelkezéseinek megfelelően kiadott kiutasítási határozatok SIS-be való bevitelének következményei közé sorolhatók az új/módosított operatív eljárások, a kiutasításra vonatkozó figyelmeztető jelzésekkel kapcsolatos további adatkategóriák, valamint a SIS új funkciói (például az önkéntes távozásra vonatkozó határidő lejártakor a határozatot kiadó hatóságnak küldött értesítés). A változások nyomán a tagállamokban megfelelő infrastruktúrát kell kialakítani a kiutasításra vonatkozó figyelmeztető jelzések SIS-be történő bevitele és kezelése érdekében, a központi SIS-ben pedig további tárhelykapacitásokat kell biztosítani.

Abban az esetben, amikor nincs ok azt feltételezni, hogy ez aláásná a kiutasítási eljárás célját, az önkéntes visszatérést előnyben kell részesíteni a kitoloncolással szemben, és a visszatérő személy számára bizonyos időt kell biztosítani az önkéntes távozásra, a 2008/115/EK irányelv 7. cikkével összhangban. A figyelmeztető jelzésben fel kell tüntetni az önkéntes távozásra vonatkozó határidőt és annak esetleges meghosszabbítását, hogy a közigazgatási szervek eseti alapon mérlegelni tudják, helyénvaló-e további intézkedéseket hozni.

A 3. cikk meghatározza a kiutasításra vonatkozó figyelmeztető jelzések SIS-be való bevitelének célját és szabályait, ami lehetővé teszi az illetékes hatóságok számára a visszatérési kötelezettségnek való megfelelés ellenőrzését, valamint támogatja a 2008/115/EK irányelv rendelkezéseinek megfelelően kiadott kiutasítási határozatok végrehajtását. Az érintett jogellenesen tartózkodó harmadik országbeli állampolgárnak címzett határozat kiadását követően haladéktalanul be kell vinni a figyelmeztető jelzést, ezáltal lehetővé téve az említett ellenőrzést. A figyelmeztető jelzésben fel kell tüntetni, hogy lejárt-e az önkéntes távozásra vonatkozó határidő, felfüggesztették-e a határozatot, vagy elhalasztották-e a kitoloncolást.

A rendszer hatékony működésének biztosítása szempontjából kulcsfontosságú, hogy a tagállamok által a 2008/115/EK irányelv rendelkezéseinek megfelelően kiadott valamennyi kiutasítási határozat bekerüljön a SIS-be. Ez azt jelenti, hogy a tagállamok figyelmeztető jelzést visznek be a következőkre vonatkozóan: a) a 2008/115/EK irányelv 6. cikkének (1) bekezdését alkalmazva kiadott kiutasítási határozatok, b) az azon irreguláris migránsok számára kiadott, visszatérési kötelezettséget elrendelő határozatok, akiktől valamely határátkelőhelyen megtagadták a beutazást, vagy akiket a külső határ szabálytalan átlépése miatt elfogtak, és akik ezt követően nem kaptak engedélyt a tartózkodásra (a 2008/115/EK irányelv 2. cikke (2) bekezdésének a) pontja), valamint c) a büntetőjogi szankcióként kiadott, visszatérési kötelezettséget elrendelő határozatok (a 2008/115/EK irányelv 2. cikke (2) bekezdésének b) pontja).

A javaslathoz csatolt pénzügyi kimutatás tükrözi az új figyelmeztetőjelzés-kategória létrehozása miatt szükséges változásokat. A becsült 3,6 millió EUR költség magában foglalja a SIS visszatéréssel kapcsolatos technikai továbbfejlesztését is. A központi SIS átfogó fejlesztésével, a kommunikációs infrastruktúrával és a nemzeti SIS rendszerek továbbfejlesztésével kapcsolatos becsült költségek nem az e javaslathoz csatolt pénzügyi kimutatásban szerepelnek, hanem a határforgalom-ellenőrzés terén a Schengeni Információs Rendszer (SIS) létrehozásáról, működéséről és használatáról szóló rendeletre irányuló bizottsági javaslathoz, illetve a büntetőügyekben folytatott rendőrségi és igazságügyi együttműködés terén a Schengeni Információs Rendszer (SIS) létrehozásáról, működéséről és használatáról szóló rendeletre irányuló bizottsági javaslathoz csatolt pénzügyi kimutatásban találhatók.

A visszatérés megerősítése (6. cikk)

A 6. cikk rendelkezik a tagállamok azon kötelességéről, hogy a kiutasításra vonatkozó figyelmeztető jelzés hatálya alá tartozó harmadik országbeli állampolgárok távozásáról megerősítést kell küldeniük a jelzést létrehozó tagállam számára; ez abban az esetben is érvényes, ha a kiutasítási határozat kiadásáért és végrehajtásáért ugyanazon tagállam a felelős. Ez a rendelkezés lehetővé teszi a 2008/115/EK irányelv rendelkezései szerinti kiutasítási határozatokat kiadó, illetve végrehajtó hatóságok számára a visszatérési kötelezettség teljesítésének ellenőrzését.

Ez a rendelkezés előírja a kilépéskor végzendő szisztematikus ellenőrzést, ezáltal biztosítva, hogy az adott tagállam területét elhagyó valamennyi harmadik országbeli állampolgár távozása rögzítésre kerüljön. Az 562/2006/EK rendelet (Schengeni határellenőrzési kódex) módosítására irányuló javaslat célja, hogy megerősítse a harmadik országbeli állampolgároknak a releváns adatbázisok felhasználásával történő, beutazáskor és kilépéskor végzett szisztematikus ellenőrzésére vonatkozó kötelezettséget.

A visszatérési kötelezettségnek való meg nem felelés (7. cikk)

A 7. cikk meghatározza a visszatérési kötelezettségnek való meg nem felelés esetén alkalmazandó rendelkezéseket. Az (1) bekezdésben említett értesítés elősegíti a tagállamok számára a 2008/115/EK irányelv 8. cikkének (1) bekezdésében foglalt, a visszatérési kötelezettségnek való megfelelést elmulasztó harmadik országbeli állampolgárokkal kapcsolatos kötelezettségeik teljesítését.

A (2) bekezdés meghatározza az olyan esetekben követendő eljárásokat, amikor egy kiutasításra vonatkozó figyelmeztető jelzés hatálya alá tartozó harmadik országbeli állampolgárt egy másik tagállamban azonosítanak vagy fognak el. A nyomonkövetési eljárások végrehajtása során tiszteletben kell tartani a visszatérésre vonatkozó uniós vívmányokat, valamint a nemzeti és az uniós jog adott egyedi esetre alkalmazandó, egyéb rendelkezéseit, köztük a következőket:

1) kiutasítási határozat kiadása a 2008/115/EK irányelv rendelkezéseinek megfelelően,

2) a harmadik országbeli állampolgár visszaküldése a kibocsátó tagállamba egy hatályos kétoldalú egyezmény keretében, a 2008/115/EK irányelv 6. cikkének (3) bekezdésével összhangban, vagy

3) a kibocsátó tagállam által kiadott kiutasítási határozat elismerése a 2001/40/EK irányelvet alkalmazva.

Konzultációs eljárás (8. cikk)

A javaslat 8. cikke meghatározza a tagállami határozatok közötti eltérések vagy ellentmondások megelőzéséhez és rendezéséhez szükséges eljárásokat. Az illetékes hatóságok közötti kölcsönös konzultáció hozzájárulhat az ellentmondásos helyzetek megelőzéséhez és megoldásához az érintett felek érdekeinek figyelembevételével. A hatékonyság érdekében az ilyen konzultációra késedelem nélkül kell sort keríteni.

A figyelmeztető jelzések megőrzése és törlése (6., 8. és 9. cikk)

A 6. cikk (2) bekezdése értelmében a kiutasításra vonatkozó figyelmeztető jelzéseket az érintett harmadik országbeli állampolgár visszatérését követően törölni kell. Ez a bekezdés kiegészíti a beutazási tilalomra vonatkozó figyelmeztető jelzések SIS-ben történő életbelépésének időpontjával kapcsolatos rendelkezéseket, amelyeket a határforgalom-ellenőrzés terén a SIS létrehozásáról, működéséről és használatáról szóló rendeletre irányuló javaslat 24. cikkének (3) bekezdése határoz meg. A tagállamoknak minden szükséges intézkedést meg kell tenniük annak biztosítása érdekében, hogy a távozás pillanata és a beutazási tilalomra vonatkozó figyelmeztető jelzés SIS-ben történő aktiválása között ne legyen időbeli eltérés.

A 9. cikk további szabályokat tartalmaz a figyelmeztető jelzések törlésére vonatkozóan. A 6. és a 8. cikk által lefedett helyzeteken túlmenően – amikor a figyelmeztető jelzés törlésére az érintett harmadik országbeli állampolgár visszatérését vagy a konzultációs eljárást követően kerül sor – a kiutasításra vonatkozó figyelmeztető jelzést akkor is törölni kell, ha a 2008/115/EK irányelv rendelkezéseinek megfelelően kiadott kiutasítási határozatot visszavonták vagy megsemmisítették. Az (1) bekezdés második része azokat az eseteket tárgyalja, amikor a figyelmeztető jelzést azért kell törölni, mert a személy távozásának megfelelő rögzítése elmaradt.

A SIS továbbfejlesztésének összefüggésében fel fogják térképezni annak lehetőségét, hogy a kiutasítási határozatoknak a visszatérés végrehajtását követően is nyoma maradjon a SIS-ben. Ez az információ hasznosnak bizonyulhat, ha egy harmadik országbeli állampolgárról a tagállamok területére való ismételt belépését követően kiderül, hogy jogellenesen tartózkodik az első kiutasítási határozatot kiadó tagállamtól eltérő tagállamban.

Amennyiben a visszatérést nem erősítették meg vagy a kiutasításra vonatkozó figyelmeztető jelzést egyéb okokból nem törölték, a maximális adatmegőrzési idő öt év, összhangban a beléptetés megtagadására vonatkozó figyelmeztető jelzések megőrzési idejével (a határforgalom-ellenőrzés terén a SIS létrehozásáról, működéséről és használatáról szóló rendeletre irányuló javaslat 34. cikke).

Adattovábbítás harmadik országok részére (10. cikk)

A 10. cikk meghatározza a harmadik országok részére történő, szigorú feltételek melletti adattovábbításra vonatkozó konkrét szabályokat.

Hozzáférési jogok (12. cikk)

A tagállamok körében jelentős eltérések lehetnek a 2008/115/EK irányelv rendelkezéseinek megfelelően kiutasítási határozatokat kibocsátó illetékes hatóságok között. A jogellenes tartózkodás okától függően (pl. menedékjog iránti kérelem elutasítása, a vízumban engedélyezett tartózkodási idő túllépése, lejárt tartózkodási engedély) több hatóság felelősségi körébe is tartozhat az ilyen határozatok kibocsátása, beleértve az igazságügyi hatóságokat is abban az esetben, amikor a kiutasítást a tartózkodási engedély vagy jogosultság elutasításával szembeni fellebbezés eredményeként vagy büntetőjogi szankcióként rendelték el. Ezeknek a hatóságoknak következésképpen adatok bevitele, frissítése, törlése vagy keresése céljából hozzáféréssel kell rendelkezniük a SIS-hez. Emellett a határforgalom-, a rendőri és az egyéb bűnüldözési ellenőrzések folyamán a harmadik országbeli állampolgárok azonosításáért felelős hatóságok számára is biztosítani kell a SIS-ben tárolt adatokhoz való hozzáférés jogát.